ORDE do 27 de novembro de 2023 pola que se modifica o Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia.
Consellería de Facenda e Administración Pública — I. Disposicións xerais — 05/12/2023

A disposición derradeira segunda do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia, establece que o seu anexo pode ser modificado mediante orde da persoa titular da consellería competente en materia de función pública.
A primeira modificación do devandito anexo fíxose mediante a Orde da Consellería de Facenda e Administración Pública, do 10 de marzo de 2021, pola que se modifica o anexo do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia (DOG núm. 61, do 31 de marzo).
En virtude da Lei 18/2021, do 27 de decembro, de medidas fiscais e administrativas, da Lei 5/2022, do 21 de decembro, de medidas urxentes para a redución da temporalidade no emprego público da Comunidade Autónoma de Galicia, e da Lei 7/2022, do 27 de decembro, de medidas fiscais e administrativas, creáronse unha serie de escalas de persoal funcionario de carreira en previsión dos procedementos de funcionarización.
Esta orde responde á finalidade de recoller de xeito completo e ordenado todas as categorías profesionais do persoal laboral da Xunta de Galicia que son susceptibles de ser sometidas aos procesos de funcionarización.
Esta orde cumpre os principios de boa regulación establecidos no artigo 37.a) da Lei 14/2013, do 26 de decembro, de racionalización do sector público autonómico, e no artigo 129.1 da Lei 39/2015, do 1 de outubro, do procedemento administrativo común das administracións públicas.
Así, o principio de necesidade desta norma vén determinado pola necesidade de dar cumprimento ás disposicións da Lei 2/2015, do 29 de abril, do emprego público de Galicia, relativas a que os postos deben ser cubertos por persoal funcionario, así como para homoxeneizar o réxime xurídico e condicións de traballo aplicables a este, respéctase o principio de proporcionalidade, xa que as modificacións introducidas derivan das modificacións nas escalas e especialidades propostas polas leis de medidas fiscais e administrativas, así como polo desenvolvemento do propio proceso de funcionarización; o principio de seguridade xurídica garántese dado que a presente norma se aproba en exercicio da habilitación normativa prevista na disposición derradeira segunda do Decreto 165/2019, do 26 de decembro; así mesmo, respéctase o principio de transparencia, promovéndose a máis ampla participación da cidadanía, así como o principio de accesibilidade; finalmente, en virtude dos principios de simplicidade e eficacia, e dentro do obxectivo de simplificación administrativa da normativa aplicable, evítanse as cargas administrativas innecesarias ou accesorias.
En consecuencia, facendo uso das facultades que me confiren os artigos 34.6 e 38 da Lei 1/1983, do 22 de febreiro, de normas reguladoras da Xunta e da súa Presidencia, a disposición derradeira segunda do Decreto 165/2019, do 26 de decembro, e demais disposicións de xeral aplicación, de acordo co Consello Consultivo,
Artigo único.
Modificación do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia
Modifícase o anexo do Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia, que queda redactado como segue:
Grupo I.
Grupo II.
Grupo III.
Grupo IV.
Grupo V.
Disposición derradeira única.
Entrada en vigor
A presente orde entrará en vigor aos vinte días da súa publicación no
Diario Oficial de Galicia
.
Santiago de Compostela, 27 de novembro de 2023